"%  ■■*> 


>>  A 


'2 

JPfc. 


<<*  4 


<£&*   V. 


J >?   4 


C-t.  v  .y 


J^      *-i  *g 


'  y 


.      ' 


Property  of  the 

PUBLIC  LIBRARY  OFTHE 

CITY  OF  BOSTON, 

DEPOSITED  m  1 HE 

BOSTOH  MlBICAL  LlBRARl 


Shelf  N  o. 


f> 


L_^ 


-r 


m 


Digitized  by  the  Internet  Archive 

in  2011  with  funding  from 

Open  Knowledge  Commons  and  Harvard  Medical  School 


http://www.archive.org/details/depesteantoniniaOOheck 


DE 

PESTE    ANTONINIANA 

COIIEIfATIO 


SCRIPSIT 


IUST.  FRID.  CAR.  HECKER,  ih.b. 

HISTORIAE  MEDICINAE  IM  UNIVERSITATE  FRIDERICA  GUILELMA  BEROLINENSI  PROFESSOR 
PUBLICUS  ORDINARIUS,  COLLEGII  SUPREMI  EXAMINIBUS  MEDICIS  CONSTITUTI  SOCIUS, 
REGIAE  ACADEMIAE  MEDICAE  PARISIENSIS ,  SOCIETATIS  MEDICO  -  CHIRURGICAE  HUFE- 
LANDIANAE,  SOCIETATIS  MEDICINAE  PER  BORUSSIAM  EXCOLENDAE  ET  MEDICO -PHYSICAE 
BEROLINENSIS  ,  MEDICAE  *HAFNIENSIS  ,  LIPSIENSIS  ,  LONDINENSIS  ,  LUGDUNENSIS,  METEN- 
SIS,  NOVO-EBORACENSIS,  PHILADELPHIENSIS,  TURICENSIS,  SOCIETATIS  NATURALI  SCIEN- 
TIAE  PROMOVEKDAE  WETTERAVIKNSIS  ,  PHYSICO -MEDICAE  BONNENSIS  ,  DRESDENSIS  , 
ERLANGENSIS  ,  HEIDELBERGENSIS  ,  INSTITUTI  ALBANENSIS ,  SOCIETATIS  MEDICORUM 
SUECANAE    HOLMIENSIS    ET    ACADEMIAE    POKTANIANAE    NEAPOLITANAE    SODALIS. 


BEROLINI,  MDCCCXXXV. 

P  R  O  S  T  A  T      A  P  U  D      T  H.     CHR.     F  R.     E  N  S  L  I  N. 


Htr 


Intro  tliictio. 


lfJLorbomm  popularium  origines  et  in  genus  humanum 
effectus  cognoscere,  medicinae  illius  nobilioris  est,  quae 
febres  et  ulcera  agitare  non  contenta,  rerum  naturam 
circumspecte  scrutatur.  Nec  ea  populorum  illas  strages 
prorsus  neglexit,  sed  inde  ab  ipsis  litterarum  initiis  — 
quotiescunque  liberum  naturae  conspectum  scholarum  ca- 
ligines  concessere  — ,  traditam  sibi  provinciam  coluit,  or- 
navit,  amplificavit.  Profectus  quidem  tanto  tempori  adeo 
non  respondit,  ut  aegrotationum  universarum  doctrina, 
sive  causarum  rationem  habeas,  sive  morborum,  sive  cu- 
rationum,  absolutioribus  disciplinis  aequiparari  non  pos- 
sit  —  sed  ea  est  medicinae  conditio,  ut  in  ipsa  rerum 
humanarum  mediocritate  versetur,  plurimique  eius  modum 
curandi  utilitate  terminare  consueverint.  Paucissimi  fuere, 
qui  oculos  quaquaversum  circumf errent ,  ut  humanam  vi- 
tam,  late  per  rerum  naturam  effusam,  communia  simul  et 
propria  considerando ,  interpretari  discerent,  nec  eorum 
auctoritas  tantum  valuit,  ut  subtiliorem  morborum  popu- 
larium  doctrinam  ad  medendi  artem  vere  pertinere  medi- 
cis  persuaderent.  Attamen  exiguum  cordatiorum  viromm 
numerum  ingens  nominum  celebritas  et  praeclararum  viiv 

tutum  fama  sustinuit.  Magnus  etenim  Hippocrates, 
Sydcnhamus,  Stollius  inter  eos  eminent,  immortalis 
memoriae  viri,  qui  quum  aegratationibus  universis  stu- 
dium  et  operam  impenderent,  mirum  quantum  ad  altio- 
rem  illam  et  philosopham  medicinam  contulere. 

Nata  est  ex  eorum  observationibus  praeclara  statio- 
nariae  constitutionis  doctrina,  quae  extra  scholarum  com- 
menta  posita,  ipsam  scholarum  tum  mediocritatem  tum 
errores  mirifice  illustravit.  Nam  curandi  modos  quales- 
cunque  ex  ipso  morborum  genio,  variis  temporibus  va- 
rio,  ortos  esse  docuit,  quum  communis  medicorum  sen- 
sus  facile  percepisset,  quid  aegrotis,  eandem  morborum  in- 
dolem  prae  se  ferentibus,  potissimum  conveniret:  venam 
secare  praeslaret,  an  alvum  laxare,  sensus  excitare,  an 
medicatricem  illam  naturae  vim  expectare.  Medicinam 
igitur  minus  temporis  filiam,  ut  vir  quidam  egre- 
gius  proposuit,  quam  constitutionis  stationariae 
multiplicem  progeniem  esse  probavit.  Vide- 
mus,  quantopere  haec  sententia  medicorum  scholis  hu- 
cusque  displicuerit ,  rudioribus  potissimum,  quae  omnem 
eruditionem  fastidiose  spernendo,  placita  sua  caligantibus 
oculis  tuentur.  Metuunt  enim,  ne,  si  ab  omnibus  re- 
cepta  sit,  auctoritati  suae  multum  derogetur.  Sed  absint 
controversiae,  quae  dum  maiora  quaerimus,  facile  nos  in 
sterilem  disputationum  arenam  deducturae  essent. 

Satis  ex  his  quae  dixi  patere  arbitror,  in  altiorem  quen- 
dam  rationali  medicinae  locum  ascendendum  esse,  unde, 
quales  illae  stationariae  constitutiones  fuerint,  et  quomodo 
generis  humani  vita  per  longam  saeculorum  seriem  perque 
varia  rerum  discrimina  se  habuerit,  circumspecte  cognoscat. 
Talem  ei  locum  pathologia  historica  offert,  quae 
neglecta  prius  et  posthabita,  nostris  demum  temporibus 
in  doctrinae  formam  redacta,  vel  potius  ita  inchoata  est, 
ut  altiori  medicinae  studio  meliorem  successum  pollicea- 


feur.  Haec  quid  in  genere  efficiat,  dala  opportunilate  passini 
exposui,  scriptisque  in  lucem  cditis  '),  quantam  inde  mor- 
borum  doctrina  utilitatem  capiat,  luculenter  demonstravi, 
neque  dubium  est,  quin  gliscente  eruditorum  industria, 
quam  nuper  non  sine  successu  provocavi  2),  maiorem 
etiam  captura  sit.  Nam  ut  nunc  res  se  habent,  minima 
tantum  pathologiae  historicae  pars  adeo  illustrata  est,  ut 
lucem  aliorsum  reflectere  possit,  ambitu  eius  latius  etiam- 
num  patente,  quam  ut  unius  alteriusve  studia  in  expli- 
candis  constitutionum  successionibus  obscuris  quibusque 
saeculis  lumen  adhibere,  omnesque  omnium  temporum 
morbos,  quos  cognitos  esse  oporteret,  explicare  valeant. 
Plurimum  igitur  operis  restat,  nec  egomet  prius  ab  hoc 
cessabo,  quamvis  vires  coepto  sufficere  vix  videantur, 
paucissimique  studiis  suis  me  adiuvent,  et  artis  medicae 
et  historiae  satis  gnari,  quam  morborum  popularium  hi- 
storiam,  memorabilium  pnta  et  dignorum  quibus  opera 
impendatur,  penitus  absolvero,  ac  pathologiam  historicam 
recentioris  doctrinae  fulcris  stabilivero.  Interim  ad  in- 
cognita  viam  pandere  interest,  neque  solum  vulgares  mor- 
borum  formae,  quamvis  et  ipsae  magnas  subinde  muta- 
tiones  subierint,  sed  deperditae  etiam  illorum  species  se- 
dulo  perscrutandae  sunt.     Nam  si  vere,  quod  pathologia 


1)  Der  scliwarze  Tod  im  vierzehnten  Jahrhundert.  Berlin, 
1832.  8.  —  The  black  Death  in  the  fourteenth  century,  from  the 
Gennan  of  J.  F.  C.  Hecker,  translated  by  B.  G.  Babington.  Lon- 
don,  1833.  8.  —  Die  Tanzwuth,  eine  Volkskrankheit  im  Mittel- 
alter.  Berlin,  1832.  8.  —  Memoire  sur  la  Choree  epidemique 
du  moyen  age.  Traduit  de  1'Allemand  par  F.  Dubois.  (Annaies 
d'Hygiene  publique,  Tom.  XII.)  —  The  dancing  Mania,  transla- 
ted  by  B.  G.  Babington.  London,  1835.  8.  —  Der  englische 
Schweifs,  ein  arztlicher  Beitrag  zur  Geschichte  des  funlzehnten 
und  sechzehnten  Jahrhunderts.     Berlin.  1834.  8. 

2)  Aufruf  an  Deutschlands  Aerzte.  (Wissenschaftliche  Anna- 
len  der  gesammten  Heilkuude.  1833.  Januar.) 

historica  confirmat,  huniani  generis  vita  ab  ipsis 
rerum  initiis  ad  hunc  usque  diem  una  quaedam 
est,  et  uno  velut  tenore  per  singulas  aetates 
manavit:  cognosci  penitus  non  poterit,  nisi 
animum  ad  omnes  morborum  facies,  quas  per- 
pessa  est,  adverterimus,  nec  audiendi  empiricorum 
cuiusvis  generis  greges  sunt,  qui,  quod  ad  quotidianuin 
usum  non  pertinet,  pro  nihilo  habent,  prorsus  ignari, 
rationalis  medicinae  fundamenta  altiori  vitae  cognitione, 
utpote  coelum  et  terras  et  saecula  complexa,  mirifice 
firmari. 

Haud  adeo  tamen  utilitate  caret  pathologia  historica, 
ut  non  plurimos  morbos,  qui  medicis  nostris  quotidie 
negotium  facessunt,  exemplorum  similitudine  et  variabilis 
indolis  notitia  illustret,  quod  vel  in  frequentissimis,  v.  c. 
in  pulmonum  laterumque  dolore,  omnibus  eluceret,  si 
communis  nostra  institutio  medica,  qua  sola  plerique 
nituntur,  paulo  severior  esset,  nec  ab  eruditione  ni- 
mium  abhorreret.  Saepe  etiam  morbi  evanuisse  credun- 
tur,  qui  quum  olim  frequentiores  essent,  nunc  ob  rari- 
tatem  latentes  negliguntur,  vel  falsis  nominibus  distincti, 
in  libris  nosologicis  Iocum  suum  non  obtinent,  nec  de- 
sunt  exempla,  quibus  maximi  morbi,  ideo  quod  schola- 
rum  praeceptis  non  respondebant,  de  industria  ignorata 
sunt,  quod  variolis  contigisse  constat.  In  commenta- 
rio.  de  saltandi  furore,  nuper  publici  iuris  facto,  fu- 
rores  descripsi,  mirasque  nervorum  distentiones  nationi- 
bus  quibusdam  familiares,  quae  moribus  suis  et  institutis 
adeo  gloriantur,  ut  a  mediae  aetatis  deliriis  toto  coelo 
abesse  se  credant.  Miram  nihilominus  similitudinem  inter 
illos  et  Sancti  Viti  choream,  Italorumque  taran- 
tismum  intercedere  —  memorabilia  superstitionis  exem- 
pla  —  sat  evidentcr  demonstravi.  M  o  r b  u  s  c  a  r  d  i  a  c  u  s 
veterum,   quem  accuratiori  descriptione  nuper  ab  ineptis 


medicorum  iiilerprcLationibus  vindicavi  3),  jam  pridem  ex- 
tinctus  putabatur,  nec  amplius  mcntionem  cius  auctores 
faciebant,  nisi  falsae  comparationis  causa.  Conferebatur 
autem  potissimum  cum  typho,  inter  cuius  synonyma  re- 
censebatur.  Descriptionem  vero  meam  e  vestigio  secuta 
est  epistola  a  Cel.  Seidlitzio,  medico  Petropolitano  ad 
me  data,  qua  certiorem  me  fecit,  cardiacum  morbum  vi- 
cies  a  se  in  valetudinario  sociorum  navalium  et  classia- 
riorum,  cui  praeest,  observatum  esse,  neque  se  institutis 
cadaverum  sectionibus  ullo  modo  dubitare,  quin  cardi- 
tis  scorbutica  sit  4).  Scorbutus  nimirum,  apud  ceteras 
Europae  nationes  fere  extinctus,  inter  Rossos  etiamnum 
viget,  sic  ut  ipsae  rariores  eius  formae  quandoque  sub 
oculos  observantium  medicorum  veniant.  Ita  morbi  no- 
men  in  integrnm  post  tot  saecula  restitutum  est,  optimeque 
fecisse  veteres  apparuit,  qui  sedem  aegritudinis  ad  cor 
retulerint.  Paulo  post  Exc.  Crichtonus,  Potentissimi 
Rossorum  Imperatoris  Archiatrorum  Comes  Illustrissimus, 
quater  aut  quinquies  morbum  cardiacum  a  se  in  militibus 
observatum,  eumque  perspicue  scorbuticae  indolis  esse, 
mecum  benevole  communicavit.  Omitto  febrium  su- 
datoriarum,  quae  in  media  Germania,  maxime  vero  ad 
Moenum  subinde  observantur,  evidentem  similitudinem 
cum  sudore  anglico,  morbo  atrocissimo,  quem  histo- 
rica  commentatione  nuper  ab  oblivione  vindicavi,  facile- 
que  pluribus  exemplis  afferendis,  quae  in  promtu  sunt, 
supersedeo,  quum  ex  superioribus  pathologiae  historicae 
cum  dignitas  tum  usus  vel  ipsis  eius  obtrectatioribus 
abunde   pateat. 

Jam    exposita   instituti   ratione,    pestem  Antoni- 
nianam,    aegrotationem    universam    satis   memorabilem, 


3)  Iii  coinmeiilario  meo  de  sudore  anglico.^p.  185. 

4)  Wiss.  Aimalen  dcr  ges.  Heilkunde,  1834.  Mai.  p.  123. 

sed  auctoruin  negligentia  perobscuram  dcscripturus  sum, 
quae  ab  anno  post  Ghristum  natum  CLXIV,  ad  mor- 
tem  usque  Marci  Aurelii  Antonini  Philosophi  (a. 
CLXXX)  terrarum  orbem  atrocissime  devastavit. 

Naturae  perturhationes. 

Imperantibus  igitur  Marco  Aurelio  Antonino 
Philosopho  et  Lucio  Yero  (a.  CLXI  —  CLXIX  — 
CLXXX)  ingentibus  natura  tempestatibus  diu  et  vehe- 
menter  perturbata,  crebris  terrae  motibus  urbes  et  oppida 
subversa,  fluminum  inundationibus  opulentissimae  regio- 
nes  vastatae,  annonae  caritate  ad  extremam  miseriam  gen- 
tes  redactae  sunt.  Asia  locustarum,  agros  longe  lateque 
depascentium  nubes  iterum  iterumque  superEuropam  evo- 
muit,  turbati  per  totam  naturam  ordinis  testimonio  5). 
Accesserunt  atrocissima  post  hominum  memoriam  Roma- 
norum  bella:  in  Asia  cum  Parthis,  in  Europa  cum  Mar- 
comannis,  Ouadis,  ceterisque  Germanorum  gentibus  foe- 
dere  coniunctis,  sic  ut  gravissimae  quaeque  calamitates 
coniuncte  miserum  genus  humanum  divexarent.  Minori  qui- 
dem  in  pretio  habitam  hoc  saeculo  vitam  humanam  fa- 
cile  credideris,  late  enim  grassabatur  incredibilis  morum 
corruptio,  ac  rerum  motus  fluxusque  in  languorem  dede- 
rat  universos;  ea  tamen  est  mortalium  conditio,  ut  quo 
pronior  ad  impietatem  levitas,  eo  superstitiosior  obtineat 
anxietas,  qua  mortem,  vitiorum  ac  libidinis  ilnem,  tre- 
muli  prospiciunt.  Talem  adspectum  Stoici  imperatoris 
aetas  praebet,  quam  felicissimam  recentior  quidam  histo- 


5)  «Quippe  ab  armis  nusquam  quies  erat;  perquc  omnem  Orien- 
tem,  Illyricum,  Italiam,  Galliamque  bella  fervebant:  terrae  motus  non 
sine  interitu  civitatum,  inundationes  fluminum,  lues  crebrae,  locusta- 
rum  species  agris  infestae,  prorsus  ut  prope  nihil,  quo  summis  an- 
goribus  atteri  mortales  solent,  dici  seu  cogitari  queat,  quod  non, 
illo  imperante,  saevierit. »     Aurel.  Victor.  Epitom.  Cap.  XVI. 

ricus  satis  incpte  dixit  6),  quoniain,  ut  vidclur,  Stoicam 
philosophiam  regendo  terrarum  orbi  prudentcrque  tenen- 
dis  fascibus  prae  ceteris  aptam  iudicavit. 

Perturbationum  illarum  rerumquc  gestarum  exactam 
rationem  reddere  non  possumus.  Nemini  enim  tum  naturae 
vim  in  homines  accuratius  observare  in  mentem  venit, 
quo  factum  est,  ut  plurima  historici  quae  scire  interest, 
vel  omiserint,  vel  casu  tanLum  et  oscitanter  annalibus 
mandaverint;  nec  ipse  divinus  ille  Galenus  pernicio- 
sissimam  aetatis  suae  pestilentiam  ita  descripsit,  ut  com- 
munium  eius  causarum  conspectum  vel  obiter  daret,  cum 
Hippocraticam  morborum  popularium  doctrinam  dogma- 
tice  commentaretur,  novas  autem  observationes  ei  addere 
superacaneum  haberet.  Aliquam  certe  excusationem  me- 
retur,  quum  tota  antiquitas  liberaliori  ingenii  impetu  in 
observandis  aegrotationum  universarum  causis  careret, 
nec  perspiciendo  rerum  nexui  in  calamitatibus  eiusmodi 
publicis  studium  adhiberet.  Historiarum  autem  scriptores 
minora  tantum  memorant,  maiora  omittunt,  ac  singularia 
plerumque  nuntiant,  quae  nec  annorum  nec  locorum  or- 
dine  apte  inter  se  coniungere  licet. 

Origo   pestis. 

Utcunque  est,  naturae  magnas  et  insolitas  perturba- 
tiones  pestilentiam  demum,  eamque  atrocissimam  effecisse, 
certo  constat,  quae,  sive  mortalitatis,  sivc  immensi  quo 
grassabatur  terrarum  ambitus  rationem  habeas,  vel  maxi- 
mis  accenseri  potest.  Quando  orta  sit  etubinam,  incer- 
tum  est.  Nemo  enim  in  tanta  temporis  obscuritate  clarius 
cernere  potest,  quum  vel  medio  die  aegrotationum  primae 
origines   nos  lateant,   ipsaque  nostra  aetate,   quae  tot  et 


6)     D    G.  Hegewisch,     Ueber   tlic  fiir  dic  Menschhcit  gUick^ 
lichste  Enoche  in  der  romischen  Geschiclite.     Hauiburg,  1800.  8. 

tantis  auxiliis  oculorum  aciem  adiuvat,  natura  observato- 
rum  acumen  et  diligentiam  ludat,  nec  se  clarissima  in  luce 
revelari  sinat.  Attamen  Mesopotamiam  eius  patriam  fuisse, 
omnes  consentiunt,  ac  si  fabulae  cuidam  saepe  decanta- 
tae  fides  est,  Seleuciae  primum  invaluit,  quam  urbem, 
quum  Avidius  Cassius,  Romanorum  dux  strenuissi- 
mns  cepisset,  milites  quidam  praedae  avidi  in  templum 
Comei  Apollinis  irruisse,  ibique  foramen  angustum  rese- 
rasse  dicuntur,  ut  pretiosum  aliquid  invenirent,  quo  facto 
«ex  adyto  quodam  concluso  a  Chaldaeorum  arcanis  la- 
bes  primordialis  exsiluit,  quae  insanabilium  vi  con- 
cepta  morborum  —  ab  ipsis  Persarum  finibus  adusque 
Rhenum  et  Gallias,  cuncta  contagiis  polluebat  et  morti- 
bus.»  Ita  Ammianus  Marcellinus  7),  Iulius  au- 
tem  Capitolinus  in  Apollinis  templo  ex  arcula  aurea, 
quam  miles  forte  inciderit,  spiritum  pestilentem 
evasisse  refert,  atque  inde  Parthos  orbemque  complesse8), 
quod  eodem  fere  redit.  Pandorae  igitur  partes  miles 
quidam  Romanus  egit,  fatali  arcula  pestem  per  orbem 
terrarum  effundente.  Yidemus  credulam  antiquitatem, 
quae  anilibus  istiusmodi  historiolis  superstitiosam  fidem 
adhibere,  quam  rerum  naturales  causas  inquirere  maluit. 

Ouid  vero  censendum  de  labe  illa  primordiali?  An 
contagium  per  eam  intellexerunt  veteres,  simile  illi, 
quod  ex  Aegypto  oriundum,  simili  scilicet  ex  arcula 
profusum,  atrocissima  lippitudine  milites  inficere  nostris 
temporibus  credcbatur?  Amant  homines  in  aegrotatio- 
num  tragoediis  eiusmodi  deos  ex  machina,  sique  contagia 


7)  Ammian.  Marcellin.  rerum  gestarum  Lib.  XXIII.  c.  6. 
p.  402.  Ed.  Gronov.  Lugdun.  Bat.  1693.  4.  —  Conf.  Dion.  Cas- 
sii  Hisloriar.  Romanar.  L.  LXXI.  c.  2.  p.  402.  Ed.  Sturz.  Lipsiae, 
1824.  8.  Vol.  IV. 

8)  Jul.  Capitolin.  Verus  Imperator.  p.  38.  A.  (Histor. 
August.  Scriptores  ctc.  Ed.  Salmas.  Paris,  1620.  fol. ) 

rc  vera  adsunt,  corum  origincs  potius  ex  arcalis,  quam 
ex  vivis  corporibus  repetuut.  Vicleo  multis  hanc  opinio- 
nem  displicere.  An  forte,  Schnurrcro  duce  9),  de 
naphthae  fontibus  pcstifcris  cogitandum,  quos  imprudcn- 
tes  militcs  aperuerint?  At  caveamus,  ne  levis  per  se  nar- 
ratiuncula  levior  inepta  interpretatione  reddatur;  nemo 
gentium  contagiosas  pestes  ex  bituminis  foetore  unquam 
subortas  vidit.  Quid  igitur  est?  Yidetur  Pvomanis  Se- 
leuciam  vastantibus  accidisse,  quod  praedantibus  militi- 
bus  in  civitatibus  peste  infectis  saepe  conligit,  aegrorum 
videlicet  lectos  perquirentibus,  vestes  incaute  pervolutan- 
tibus:  aurura  et  libidinem  dum  quaererent,  latente  con- 
tagio  imbuti  sunt.  Pestis  autem  in  Mesopotamia  exorta 
simile  contagium  habuit  atque  illa,  quae  orientalis  dicta  no- 
stris  temporibus  subinde  grassatur,  utpote  quod  vestibus 
aliisque  porosis  rebus  tanquam  fomitibus  firmiter  et  diu- 
tissime  adhaeret,  inclusis  maxime,  nec  aqua  aereve  pur- 
gatis.  Ita  Romanorum  exercitus  eodem  prorsus  modo 
mortiferum  morbura  concepit,  ac  Gerraani,  qui  Carolo 
Borbonio  duce  a.  MDXXVII  Romara  ceperunt  diri- 
pueruntque  10).  Si  quis  praeterea  pestis  contagium  ex 
ipso  Apollinis  templo  emanasse  crediderit,  infectis  eo 
vestibus  a  sacerdotibus  de  industria  alicubi  absconditis, 
coniecturam  opinioni  addiderit,  illius  naturae  haudqua- 
quam  contrariam,  quum  absurdum  non  esse  videatur, 
Chaldaeorum  eiusmodi  dolum  supponere,  quippe  quorum 
interfuit,  Parthorum  dei  fidem,  cuius  et  simulacrum  Avi- 
dius  Cassius  Romam  miserat  I!),  vindictae  atrocioris 
exemplo  firmari.  Fabulam  certe  de  arcula  et  labe  pri- 
mordiali  ab  iis  inventam  et  divulgatam  esse  credibile  est. 


9)  Clironik  der  Seuchen.  Vol.  I.  p.  91. 

10)  Der  englische  Sehvveifs.    p-  77. 

11)  Amraian.  Marcellin.  L.  c. 

Quodsi  quis  obiiciat,  pestis  Seleuciae,  quo  tempore  a  Ro- 
manis  vastata  est,  viguerit  nec  ne,  certo  non  constare, 
historicorum  quidem  testimoniis  refelli  non  poterit  — 
talia  enjm  non  curabant  boni  illi  scriptores  —  vehemen- 
tes  vero  naturae  perturbationes,  quibus  universa  pesti- 
lentia  praeparabatur,  iam  per  aliquot  annos  vim  suam  in 
homines  exercuisse,  nec  minus  Vologesi  permagno  ad 
bellum  apparatu,  quam  ipso  bello,  oppidorum  obsidio- 
nibus,  proeliis,  militumque  sub  coelo  ardente  laboribus 
morbis  pestiferis  iam  pridem  viam  apertam  fuisse,  nemo 
infitiabitur.  Haud  procul  igitur  a  vero  abesse  nobis  vi- 
demur,  si  intrantibus  Seleuciam  Romanis  pestem  iam  in- 
ter  cives  grassatam  esse,  vel  certe  passim  per  Mesopo- 
tamiam  velut  ignem  sub  cineribus  latitasse  statuimus  * 2). 
Capta  autem  Seleucia  ab  Avidio  Cassio  est  a.  p.  Chr. 
n.  CLXV. 

Iter  et  progressus  pestis. 

Interim  Lucius  Verus  Imperator  Antiochiae  et 
Laodiceae,  aliisve  oppidis  luxuria  claris  remanserat,  spe- 
ctaculorum  voluptatibus,  venationi  et  libidini  in  omni  in- 
temperantia  effusae  deditus  13).  Parta  ei  a  ducibus  for- 
tissimis  nomina  Armenici,  Parthici,  Medici,  quum 
omnibus  Syris  risui  esset,  et  ab  Avidio  Cassio  luxu- 
riosum  morionem  se  dici  pateretur  l4),  comitibus  quippe 
ignavis,  scortis,  histrionibus,  scurris  mimariis,  praestigia- 
toribus   circumfusum.     Bello  post  exactum  quadriennium 


12)  Dio  Cassius  (I.  c.)  Avidium  Cassiuin  refrrt,  fruum 
reverteretur,  magnum  mimerum  militum  partim  fame,  partim  morbo 
amisisse,  rediisse  lameu  in  Syriam  cum  reliquis  militibus,  uude  Ro- 
manum  exercitum  iam  Seleuciac  peste  infectum  esse  apparet. 

13)  Iul.  Capitolin.  L.  c. 

14)  Vulcal.  Gallican.  Avidius  Cassius,  p.  40.  C.  apud 
S  a  1  m  a  s. 

fcliciter  profligalo,  Romam  invitus  rediit,  cum  Marco 
Aurclio  triumphum  acturus,  tristi  profecto  et  lugubri 
itinere,  quocunquc  enim  cum  abieclissimo  suo  aulicorum 
servorumque  comitatu  venit,  luem  secum  detulit,  morti- 
bus  victoriam,  quam  ipse  non  repertaverat,  celebraturus. 
Quantum  eiusmodi  dissolutorum  hominum  agmen  singulis 
provinciis  periculum  attulerit,  ex  ipsa  contagii  natura 
abunde  patet ;  cfficacius  certe  pestis  quaquaversum  disse- 
minari  non  potuisset,  quam  redcuntis  exercitus,  illo  in- 
fecti,  per  singula  oppida  et  pagos  hospitiis,  et  ebriosi 
imperatoris  bacchanalibus. 

Quod  maxime  Romae  apparuit,  ubi,  quum  populus 
etiamnum  annonae  caritate  laboraret,  ingenti  poinpa  et 
incredibili  hominum  concursu  triumphum  ambo  imperato- 
res  egerunt,  patres  patriae  a  senatu  salutati,  fatum  ad 
gravem  eiusmodi  ludibrii  vindictam  temere  provocante  *  5). 
Triumphum  e  vestigio  secuta  est  atrocissima  lues,  cuius 
tanta  saevitia  fuit,  ut  usitatus  sepeliendi  modus  iam  non 
sufiiceret,  sed  Vehiculis  sarracisque  cadavera  exportari 
oporteret.  Quot  civiiun  millia  morte  absumta  sint,  quum 
nemo  mortuos  numeraverit,  ex  populi  tantum  anxietate 
et  civilis  ordinis  perturbatione  quadantenus  coniici  pot- 
est,  quae  quum  tantae  fuerint,  quantae  alioquin  atrocio- 
res  pestes  sequi  solent,  ingentem  mortalitatem  fuisse  pa- 
tet,  quae  Atheniensium  pcstem  plurimis  in  memoriam 
revocaret.  Aliqua  calamitatis  publicae  ac  perturbationis 
civilis  indicia  Iulius  Capitolinus  reliquit,  qui  asper- 
rimas  sepeliendi  sepulcrorumque  leges  ab  Antoninis 
sancitas  esse,  ne  uti  quis  vellet  fabricaret  sepulcrum, 
tantamque  imperatorum  clementiam  fuisse  refert,  ut  sumtu 
publico    vulgaria    funera   iuberent   efferri,    quae   quidem 


15)     Iul,    Capitolin.    Marcns    Antoninus    Pbilosoplius, 
p.  28. 

humanitas  apud  Romanos,  pauperes  suos  vix  et  ne  vix 
quidem  curantes,  luis  atrocissimae  argumento  esse  potest. 
Permultos  quoque  e  proceribus  consumtos  esse  constat, 
quorum  amplissimis  statuas  Marcus  Aurelius  colloca- 
vit,  nimirum  ut  mortis  recordationem  honore  defunctis 
habito  mitigaret.  Nec  minus  populi  trepidatio  et  super- 
stitiosa  anxietas  ex  caerimoniis  apparent,  quas  Imperator 
lieri  iussit.  Hic  sacerdotes  undique  accivit,  peregrinos 
ritus  implevit,  urbem  quovis  modo  lustravit,  ac  demum 
ad  placandam  deorum  iram  lectisternia  per  septem  dies 
antiquo  ritu  celebravit,  quod  extremum  fuisse  pestilen- 
tiae  auxilium  notum  est.  Incassum  omnia,  nam  lues  po- 
pulum  fame  confectum,  ideoque  ad  pestilentes  morbos 
admodum  proclivem,  usque  prostravit,  ipsis  deorum  auxi- 
liarium  invocationibus  sacrisque  pompis  contagionem  in 
dies  augentibus.  Omni  enim  hominum  concursu,  quod 
omni  tempore  observatum  est,  contagiosae  aegrotationes 
invalescunt.  Accessit  ad  hoc  instantis  belli  Marcomannici 
terror,  tantus  certe,  quantum  Cimbricum  olim  praeces- 
sisse  scriptores  narrant,  qui  ut  pestis  corpora  contagio, 
sic  animos  ignavia  infecit. 

Interim  totam  Italiam  plurimasque  provincias  pesti- 
lentia  misere  vastavit,  sic  ut  pagi  passim  ac  villae  inco- 
lis  destitutae  corruerent,  agri  in  dumeta  ac  silvas  verte- 
rentur,  luctus  ubique  et  tristitia  superstitum  animos  oc- 
cuparent  16).  Quam  late  luis  imperium  patuerit,  obiter 
iam  Ammiani  Marcellini  verbis  indicavimus;  brevi 
temporis  spatio  immensum  a  Tigride  ad  Alpes  usque  iter 
confecerat,  iamque  has  transgressa  Gallias  adoriebatur, 
nec  ipsis  trans  Danubium  Germanis  pepercit.  Quod  ta- 
centibus  licet  historicis  inde  tamen  coniici  potest,  quod 
acerrimi  illi,  nec  sane  imprudentes  Romani  nominis  hostes, 


16)     Oros.  Histor.  L.  VII.  c.  15.  p.  606.  Ed.  Colon.  1574.  8. 

quieli  et  inertes  optimam  legioncs  aggrcdicndi  occasio- 
nem  praetermiserunt,  peste  scilicct  laborantes  et  miserc 
confectas.  Nec  minus  videtur  eo  coniectura  nostra  fir- 
mari,  quod  in  bello  Marcomannico ,  lugubres  has  indu- 
cias  secuto,  mulierum  Germanicarum  cadavera  saepe  in- 
venta  sunt,  armatarum  et  inter  bellatores  necatarum.  Quod 
si  quis,  Cimbrici  belli  recordatus,  ad  cognitam  Germa- 
narum  virtutem  referre  velit,  Tacitum  testem  prae  ce- 
teris  idoneum  citare  potest,  qui  eas  proeliis  interesse  so- 
litas  «cibosque  et  hortamina  pugnantibus  gestasse»  scri- 
psit  17),  ego  vero  bellatorum  maxime  paucitatem  in  causa 
fuisse  putaverim,  cur  feminae  virorum  peste  absumtorum 
scuta  et  frameas  ceperint.  Inter  Romanos  certe  milites, 
haud  exceptis  castrorum  ad  Danubium  praesidiis,  tantas 
pestilentia  strages  edidit,  ut  Marcomannicum  bellum,  iam 
ante  Parthicum  triumphum  necessarium,  differri  oporteret, 
quumque  dilectus  per  triennium  habitus  sat  magnam  libe- 
rorura  copiam  non  suppeditasset,  servos  demum  et  gla- 
diatores  —  ilir  voluntarii ,  hi  obsequentes,  quo  nomina 
honestiora  essent,  ab -Imperatore  dicebantur  —  et  Dal- 
matiae  latrones  inter  legionarios  recipere  opus  esset  18), 
quod  extremae  necessitatis  auxilium  signis  ignominiosum 
etiam  tum  putabatur. 

Iam  si  quis  in  rebus  humanae  societatis  —  indele- 
bilis  ceteroquin  —  versatus,  secum  reputaverit,  quanta 
pestis  saevitia  miseram  eiusmodi  rerum  conditionem 
praecessisse  debeat,  mortuorum  per  singulas  provincias 
numerum  quadantenus  aestimare  poterit,  nec  fidem  dero- 
gabit  Eutropio,  qui  «Romae  ac  per  Italiam  provin- 
ciasque  maximam  hominum  partem,  militum  omnes 
fere    copias    languore    defecisse»    scriptum    reliquit    19), 

17)  De  moribus  Germaniae. 

18)  Iul.  Capitolin.  p.  31. 

19)  L.  VIII.  c.  12. 

Ceterum  pestem  per  singula  oppida  et  agros  non  semel 
tantum  grassatam  esse,  sed  iterum  iterumque  desaeviisse, 
ex  ipsa  contagiosae  aegrotationis  natura,  maxime  autem 
ex  causarum  eius  ratione,  famis  puta  et  calamitatis  omni- 
genae  diuque  perseverantis,  probabile  est.  Repetitum  certe 
luis  reditum  in  similibus  pestilentiis  observatum  esse 
constat. 

De  annorum  ratione  parum  inter  auctores  convenit. 
Eusebius  quidem  anno  demum  CLXYIII  ambos  Impe- 
ratores  de  Parthis  triumphasse  scripsit  20).  Sed  Lucium 
Verum  iam  secundo  imperii  anno,  CLXII,  in  Asiam 
profectum,  victo  Vologeso  post  quinquennium  Romam 
rediisse  (a.  CLXVI),  nec  ullam  triumphum  differendi 
causam  adfuisse  certum  est.  Inde  hoc  ipso  anno  Ro- 
mae  luem  coepisse,  belloque  adversus  Marcomannos  ad- 
ornando  impedimento  fuisse  apparet,  nec  minus  eam  per 
integrum  triennium  singulas  provincias,  Italiam,  Illyricum, 
Pvaetiam,  Vindeliciam,  Gallias,  rel.  vastasse,  ex  eo  con- 
stat,  quod  per  totum  hoc  temporis  spatium  dilectu  ha- 
bito,  anno  demum  CLXIX  ad  bellum  imperatores  pro- 
fecti  sunt.  Anno  CLXVIII  Romae  vehementissime  sae- 
viit,  —  iterum  an  tertio  incertum  — ,  quod  ex  Galeni 
vita  cognoscitur.  Hic  enim  quum  certam  mortem  pro- 
spiceret,  somnio  fortasse  monitus,  vel  et  tergiversatus, 
quod  eodem  redit,  urbe  se  clanculum  subduxit  in  Cam- 
paniam,  et  quum  ne  hic  quidem  tutus  sibi  videretur, 
Brundisio  Pergamum  vela  fecit,  unde  eo  tempore  pe- 
stilentiam  in  Asia  minore  cessasse  coniicere  licet.  Sub 
fmem  eiusdem  anni,  aut  sequentis  CLXIX  principium 
ab  imperatoribus  revocatus,  Romam  iterum  venit,  at- 
que  Aquileiam  profectus  est,  remittente,  quod  probabile 

est, 

20)     Sancti  Eusebii  Hieronymi  Opcrum  T.  VIII.  Veronae, 
1740.  fol.  p.  721. 

est,  pestilentia ,  sic  ut  maiores  expeditiones  iamiam  pa- 
rari  possent  21).  Sed  ecce,  quae  finita  credebatur 
pestis,  confluentibus  undique  armatorum  copiis,  iterum 
recrudescens,  novam  bello  moram  attulit,  fugientibus  Im- 
peratoribus,  etLucio  Vero  prope  Altinum  sanguinis  ictu 
extincto.  Veneno  hic  perierit,  quod  suspicabantur  plurimi, 
an  Posidippi  medici  culpa,  qui  sanguinem  ei  intem- 
pestive  misisse  dicitur,  nostra  non  interest  inquirere, 
quum  lue  non  absumtum  esse  satis  constare  videatur  22). 
Paullo  postMarcus  Aurelius  cum  exercitu  ad  bellum 
profectus  est,  nec  lues  adeo  recruduisse  narratur,  ut  Ro- 
manis  magno  impedimento  fuerit,  rerumve  cursum  ali- 
quatenus  retardaverit.  Attamen  prorsus  eam  cessasse  vix 
crediderim,  quum  per  castra  subinde,  minori  licet  saevi- 
tia,  eam  grassatam  esse,  morbosque  castrenses  graviores, 
qui  tam  atroci  in  bello  certo  non  defuerunt,  eius  indo- 
lem  induisse  probabilius  sit.  Galenus  certe,  quo  tem- 
pore  quintum  de  medendi  methodo  librum  conscripsit, 
luem  nondum  extmctam  fuisse  testatur  23).  Scripsit  au- 
tem,  quod  inter  eruditos  convenit,  iam  senex  24),  id  est 
post  annum  CLXXX,  quo  ipsum  adeo  Marcum  Aure- 
lium  Imperatorem  peste  absumtum  esse,  ex  his  Julii 
Capitolini  verbis  25),  suspicari  licet:  «septimo  die 
gravatus  est,  et  solum  filium  admisit,  quem  statim  dimi- 
sit,  ne  in  eum  morbus  transiret»  —  vim  morbi 
contagiosam  aperte  indicantibus ,  quae  etiamsi  et  aliis  in- 


21)  Conf.  Claudii  Galeni  Historiara  litlerariam,  conscriptam 
ab  J.  Chr.  Guil.  Ackermanno. 

22)  Jul.  Capitolin.  p.  29.  A. 

23)  Verbis:   «oV  etij  tcotI  Ttuvato&cu.» 

24)  Conf.    Ackermanni    Historia    litteraria    Claudii    Galeni, 
p.  CXXVI.  T.  I.  Ed.  Kiihn. 

25)  Ibid.  p.  34. 

esse  castrensibus  morbis  potuit,  nostrae  tamen  pesti  me- 
liori  iure  vindicatur,  quum  perbrevi  decem  annorum  spa- 
tio  alium  eam  pestilentem  morbum  e  vestigio  secutum 
esse  t  similium  exemplorum  copia  verisimile  non  reddatur. 

Natura  et  indoles  pestis. 

Hactenus  quae  de  pestis  Antoninianae  origine ,  pro- 
gressu  et  in  singulas  gentes  saevitia  constant.  Cuiusnam 
indolis  fuerit,  ne  verbo  quidem  historici  indicant,  nam 
sufficit  iis  calamitatis  publicae,  miseriae,  perturbationis 
imago,  medicas  quaestiones  non  curant.  Confugiamus 
igitur  ad  medicos,  atque  Galeno  nos  erudiendos  trada- 
mus,  quem  in  describenda  pestilentia  Thucydidem  imi- 
tatum  esse,  facile  quis  crediderit.  Nolumus  eum  cum 
tanto  viro  conferre,  animique  vigorem  ei,  qualis  illius 
fuit,  facile  condonamus  —  sed  ne  simplicem  quidem  ob- 
servatorem  egit!  Nam  in  aliis  rebus  ad  taedium  usque 
et  nauseam  verbosus,  in  describenda  peste  laconico  et 
perobscuro  sermone  utitur,  atque  in  communem  veterum 
Graecorum  reprehensionem  incurrit,  pestem  ubique  obiter 
oscitanterque  tractantium.  Frustra  propria  observandi 
ratione  veteres  excusaveris  —  quae  sive  laudabilis  videa- 
tur,  sive  vituperanda,  a  nostro  certe  morbos  scrutandi 
modo  haud  paullum  differt  —  alios  enim  morbos,  hac  ipsa 
ratione  observatos  ad  amussim  descripserunt,  sic  ut  fa- 
cile  hodieque  discernantur.  Videtur  potius  incomprehen- 
sibilis  illius  negligentiae  causa  contagiosa  morbi  horribilis 
natura  contineri,  quae,  quum  vitae  in  civitatibus  ratio 
nullam  prorsus  securitatem  polliceretur,  summam  prae- 
cautionem,  atque  adeo  fugam  suadebat.  Factum  est  ita, 
ut  virtute  medica  inutili  habita,  ignominiosam  quandam 
tergiversationem  omnes  probarent,  nec  mortem  in  curan- 
dis    aegris    contemnere,    humanitatem    esse    intelligerent. 

Galenus  vero  Andromachi  portentosam  theriacam  pro 
imperatoribus  proceribusque  tuto  conficere ,  quam  pestem 
prope  aegrotantium  lectos  aliquo  cum  periculo  observare 
maluit.  Innumeros  quidem  (graece  {.ivQiovg)  lue  affectos 
se  vidisse  affirmat  26),  quo  numero  et  strenuissimus  quis- 
que  contagionis  contemtor  gloriari  potuisset,  —  novimus 
vero  ex  recenti  memoria,  quae  fides  magnis  eiusmodi  nu- 
meris  habenda  sit;  ipsa  gravissimarum  rerum  incuria  vix 
paucos  peste  tactos  ab  eo  observatos  esse  indicante.  Ni- 
hilominus,  quae  de  peste  Antoniniana  reliquit,  quamvis 
manca  et  mutila,  pretiosissima  tamen  sunt,  testis  enim 
oculatus,  idemque  medicus,  et  unicus  loquitur. 

Primum  inter  symptomata  locum  exanthema  quod- 
dam  tenet,  a  Galeno  ita  descriptum,  ut  morbus  inde, 
qualis  fuerit,  cognosei  possit.  Pustulosum  fuit  in  pluri- 
mis,  totumque  corpus  foede  occupavit,  frequentibus  pu- 
stulis  in  ulcuscula  abeuntibus  et  crustas,  kopekAidag  a 
Graecis  dictas,  quae  quum  decidissent,  cicatriculae  soli- 
descentibus  ulcus*culis  inducebantur,  perinde  ut  in  variolis. 
Haec  perfecta  et  expressa  exanthematis  forma  videtur 
fuisse,  imperfectior  «aspera  et  scabiosa»  (rQayy  re  xal 
ipooQooSeg)  a  Galeno  describitur,  i.  e.  papulosa,  quae 
desquamationis  quodam  genere  iudicabatur  27). 

Frustra  singulare  hoc  exanthema  cum  recentiori  ali- 
quo  eomparaveris ,  peticulae  autem  et  miliaria  quae  inter 
morbos  nostri  temporis  pestilentes  orientalem  maxime 
pestem  comitantur,  omni  genere  ab  eo  differunt.  Quis 
enim  unquam  vidit,  ea  in  ulcera  verti,  crustis  induci  ac 
cicatrices  relinquere?  Cuiusnam  vero  indolis  pestilens 
illud  exanthema  fuit,  si  cum  recentioribus  conferri  ne- 
quit?    Fateor  rei  difficultatem  incredibili  veterum  in  ob- 


26)  De  praesagitione  ex  pulsibus.  L.  III.  c.  4. 

27)  Method.  med.  L.  V.  c.  12.  p.  360.  367.  T.  X. 

servandis  axanthematis  negligentia  augeri,  quum  egregio 
eorum  nomine  contenti,  varias  efflorescentiae  formas  mor- 
borumve  exanthematicorum  decursus  describere  superva- 
caneum .  habuerint.  Ita  ne  huius  quidem  nostri  exanthe- 
matis  decursus,  gravissimi  licet  per  totam  antiquitatem,  in 
medicorum  libris  non  modo  exacte  descriptus,  sed  vix  levi- 
ter  adumbratus  est.  Galenus  iuvenem  quendam,  medicinae 
empiricum,  nono  pestis  die  ulceribus  toto  corpore  foede 
affectum  vidit,  eundemque  triduo  post,  confirmatis  qua- 
dantenus  cicatriculis ,  ad  mare  navigasse,  et  Tabiis  lactis 
usu  persanatum  esse  refert  28).  Peropportunum  profecto 
rei  obscurae  indicium,  unde,  si  quid  ego  hic  iudico  — 
quum  et  aliquot  dies  exanthematis  eruptionem  praeces- 
sisse,  et  aliquot  rursus  dies  id  floruisse  verisimile  sit  — 
probabili  coniectura  assequimur,  similem  illud  ac  va- 
riolas  decursum  absolvisse,  id  est  tertianis  circuitibus 
distinctum,  qualis  in  plerisque  febribus  exanthematicis 
observatur. 

Generaliter  Galenus  efflorescentiam  ht,av&^uara 
fiikava  dicit,  eademque  tantum  in  plurimis ,  haudquaquam 
vero  in  omnibus  ulcerosa  evasisse  asserit.  Hinc  certas 
quasdam  exanthematis  differentias  fuisse  consequens  est, 
quae  variolarum  cognitis  varietatibus  per  avaXoylav  qua- 
dantenus  illustrari  possunt.  Cum  illis  certe  et  cicatricu- 
larum  confirmatio  aliquam  similitudinem  refert,  quippe 
quae  non  in  omnibus  restitere,  in  multis  pellicula  laevi 
relicta.  In  aliis  igitur  pustulae  altius  in  cutis  contextum 
penetravere,  perinde  ut  variolae  in  cicatrices  abeuntes, 
in  aliis  superficiariae  tantum  restitere,  sic  ut  illaesa  cuti 
epidermis  tantum  in  vesiculam  attolleretur.  Ipsae  autem 
cicatriculae  bidui  vel  tridui  spatio  confirmabantur,  quod  in 
iuvene  illo   observavit  Galenus.     Eodem  fere  tempore 


28  f  Meth.  med.  L.  c. 

videntur  cuticulae  squamae  in  sicco  sivc  papuloso  cxan- 
themate  decidisse,  quod  pustuloso  aliquando  intermixtuin 
fuisse,  aliquando  et  solurn  extitisse  credibile  est.  Exan- 
thematis  vero  nigrities  extremae  malignitatis  putridaeque 
indolis  argumento  esse  potest,  sic  ut  adhibita  putridarum 
febrium  comparatione,  id  quod  omissum  in  morbi  imagine 
est,  facili  negotio  restituatur.  Putridos  igitur  odores  ex- 
pirabant  aegri,  torpore  et  soporosis  affectibus  post  prae- 
vium  furorem  laborabant,  nec  minus  periculum  ex  inter- 
narum  partium  inflammationibus  oriebatur,  accedentibus 
profluviis,  foedoque  decubitu  carnes  ad  ossa  usque  exe- 
dente.  Quani  perniciosa  lues,  quantaque  vis  eius  conta- 
giosa  fuerit,  facile  inde  coniicitur,  Galeni  fragmentis 
historicorum  testimonia  firmantibus. 

Critica  ceteroquin  exanthemata  fuisse,  i.  e.  ad  morbi 
iudicationem  plurimum  contulisse,  ex  iisdem  Galeni 
fragmentis  luculenter  apparet.  Plerisque  enim  qui  eva- 
serunt,  supervenere,  morientibus  his,  vel  niagis  pericli- 
tantibus,  quibus  vel  imperfectiora,  vel  nulla  prorsus  pro- 
venere,  impedita  scijicet,  vel  et  suppressa  critica  vi, 
quam  Galenus,  ut  pathologiae  humorali  niore  suo  sa- 
tisfaciat,  sic  interpretatur,  quasi  putridas  sanguinis  reli- 
quias,  veluti  cinerem  quempiam,  ad  cutim  natura  tru- 
sisset  29). 

Haec  de  exanthematis  pestilentis  forma  et  significa- 
tione  constant,  quod  variolas  nostras  fuisse,  ex  recentio- 
ribus  nonnulli,  inter  quos  Cel.  Krausius  30)  eminet, 
evincere  conati  sunt  —  repugnante  variolaium  historia, 
quae  sub  fmem  demum  saeculi  sexti  id  genus  morbi  in 
Europa  subortum  esse  luculenter  ostendit.    Longum  foret 


29)  Mcth.  med.  L.  c. 

30)  Ueber   das  Alter   der  Menschenpocken   und  anderer  exati- 
thematischer  Krankheiten.     Hannover,  1825,  8.   p.  86. 

repetere,  quae  de  variolarum  in  Europa  origine  iam  pri- 
dem  disputavi  3  J ) ,  satius  est  igitur  hunc  morbum ,  quo- 
cum  exanthema  nostrum  tantum  ut  simili  simile  compa- 
rari  potest,  a  quaestione  nostra  exclusisse.  Pertinet 
vero  illud  ad  pestem  antiquam,  morbi  genus  de- 
perditum,  quod  plane  proprium  fuisse,  nec  alio  cum 
morbo  pestilenti  comparabile,  ex  ipsis  historicorum  de- 
scriptionibus  cognoscere  licet.  Optime  autem  antiquam 
pestem  Thucydides  descripsit,  qui  quum  laborantium 
corpora  nec  valde  calida,  nec  pallida,  sed  subrubicunda 
fuisse  et  livida,  pustulisque  parvis  et  ulceribus  obsita  re- 
ferat,  Galenicum  illud  exanthema  cum  Thucydideo  con- 
gruere,  facile  apparet32). 

Alterum  symptoma  vehemens  tussis  est  cum  r a u - 
cedine  et  oris  foetore,    quam  ab  inflammatione  pul- 


31)  Gescliichte  der  Heilkunde,  Vol.  II.  p.  000.  —  Die  Pcst 
ira  secbsten  Jahrlmndert:  Litt.  Annalen  der  gesammten  Heilkunde, 
Vol.  X.  p.  1.)  —  La  Peste  nel  sesto  secolo  del  Dottor  Giusto 
Fed.  Car.  Hecker.  Traduzione  dall'  originale  Tedesco  di  Valen- 
tino  Dott.  Fassetta.     Venezia,  1834.   8. 

32)  Galen.  inLibr.VI.  Epidem.  Hippocr.  Comment.I.  Aph.29.  — 
Ad  antiquam  pestem  utique  pertinere  mibi  videtur  Herodoti  Pneu- 
matici  Jocus,  multis  eruditorum  controversiis  hucusque  vexatus,  quem 

ab  Aetio  servatum  comparationis  causa  subiungere  liceat: v.ut 

uQyuq  de  ncwv  tcvqstu})',  ov  xtav  (XTtXovgeQO)V,  uXXu  %otv  vuv.oyvuoTeQO)v, 
tizqI  oXov  to  ooofia.  f.io')).o)7ieq  ifupeoelq  Tdlq  uTtb  v.o)vo)%o)v  diy/fiuotv. 
iv  6e  xolq  v.avor&-eot  v.al  Xotfio')deot  iiv qet oXq  eXv.o)di]  tuvtu 
ytyveTaty  tivu  de  y.al  uv&Qu^t  7iuQU7tXi]Ota,  Ttuvxu  de  7tXi]&ovq  dtecp&o- 
Qoxoq  y.al  tijv  %%iit  dtufiipQwoy.ovxoq  oi]ue~a  yvftov  igt.  t«  dh  iv  TtQoq- 
o')7Tq)  yiyvoftevu  v.uv.or]&egeQu  ttuvcwv  eioi,  yeiQO)  de  t«  TtXeiovu  twv 
iXaxTovo))1 y  y.ul  t«  fieitovu  tw<>  ()ouyvxeQ0)v ,  v.td  xu  xuyeo)q  ucpuvt- 
toiieva  twv  TtXeiova  yoovov  iittuev)VTO)V ,  yetQOTe-Qa  Sh  xd  tivqovvxu 
tw»'  y.vi]Ofiovq  iTttcpeQovxwv.  v.al  t«  ptev  iTttyiyvopteva  T-rjq  v.otXiuq  icpe- 
go)Oi]q  v.ul  ftexQiu  t«  dtayo)oi]ftaxa  7totovoi]q  ayu&a.  t«  3e  Qsovoqq 
xi]q  v.otXiaq  ytyvouevu  v.al  i[iexo)v  ivoy).ovvxo)v  7tovr]Qu.  el  de  iTttyevo- 
uevu  ^ouivoi  xi]v  v.otXiav,  aya&a.  nuQiTtovxut  de  xolq  i$av&rhuaot  v.u- 
y.oi]&etat  twj'  TtvQexvJv,  iv.  tov  nXeigov  de  vul  ovyv.OTtui.  • —  Lib.  V. 
fol.  98.  b.    ed.  Aldin. 

monum  repetcre  licet.  Multa  Galenus  de  iuvene  illo, 
admodum  tussiente,  adeoque  et  asperae  arteriae  inflam- 
matione  affecto  narrat,  qui  quum  ulceratam  in  trachea 
partem  manifeste  sentiret,  crustulam  extussiverit.  Thu- 
cydides  autem  post  sternutamenta  aegros  in  raucedinem 
incidisse  et  vehementem  tussim,  scriptum  reliquit,  quam 
eiusdem  naturae  fuisse,  atque  Galenicam  illam,  dubium 
non  est. 

Quem  pulmonum  contextum  occupaverit  pestilens 
haec  peripneumonia,  quaeritur.  Tunicam  viarum  spirita- 
lium  mucosam  potius,  quam  pulmonum  parenchyma  di- 
xerim,  nulla  enim  in  peripneumonia  exquisita  raucedo, 
contra  in  bronchitide  maxima  est,  nec  adeo  tussis  in  illa, 
in  hac  vero  magnopere  vexat,  et  spasmodicam  indolem 
assumit,  quam  verborum  sensus  apud  Thucydidem 
quodammodo  signiiicare  videtur.  Crustula  vero  illa  Ga- 
leni,  quam  pro  lymphatica  membrana  habere  licet,  qua- 
lis  in  diphtheritide  recentiorum  extussitur,  putrido 
cynanches  genere,  bronchiticam  peripneumoniae  indolem 
extra  omnem  dubitationis  aleam  ponit,  nec  sane  haesita- 
verim,  pestilentem  nostram  bronchitidem  cum  exanthema- 
tica  illa  conferre,  quae  in  perniciosis  variolis  frequentis- 
sima,  variolosis  papulis  pustulisque  in  mucosa  viarum  spi- 
ritalium  tunica  efflorescentibus  originem  suam  debet.  Si- 
militer  enim  ut  in  variolis,  simili  exanthemate  in  antiqua 
peste  tunica  illa  aflici  potuit.  Putrida  ceteroquin  peri- 
pneumoniae  indoles  spiritus  foetore  abunde  indicatur, 
communi  putridorum  morborum  symptomate,  quod  in 
peste  nostra  perinde  a  Thucydide  atque  a  Galeno 
notatum,  experientia  teste  in  putridis  quibuscunque  pul- 
monum  inflammationibus  curantium  sensus  vel  maxime 
ferit. 

Pestilens    totius    oris    ac   linguae   faucium- 
que   rubor,    quem    Galcnus    certissimum   pestis   signum 

fuisse  perhibet,  adiecta  eius  cum  herpete  esthiorneno  et 
erysipelate  comparatione,  a  Thucydide  disertis  verbis 
indicatur.  Inflammationis  argumento  esse  non  potest, 
quum  aegrotantes  deglutiendi  facultate,  quod  Galeni 
iuvenis  ostendit,  haudquaquam  caruerint,  inflammatoriam 
vero  intestinorum  conditionem  quodammodo  arguere  vi- 
detur,  ipsamque  adeo  anginam  quandoque  supervenisse 
credibile    est. 

Funesta  aegris  alvi  profluvia  in  utraque  peste  fuisse 
constat.  Nigras  sive  atrabilarias ,  i.  e.  cruentas  deiectio- 
nes  post  flavas  et  rufas  se  observasse,  Galenus  testa- 
tur.  Nunquam  ineunte  morbo  vel  increscente  nigram 
alvum  deiiciebant  aegri,  sed  inclinato  iam  et  ad  rinem 
vergente;  paucis  vero  criticum,  plerisque  exitiale  extitit 
eiusmodi  profluvium.  Longe  plurimos  ceteroquin  aegros 
diarrhoea  periisse,  Galenus  refert,  haud  repugnante 
Thucydide,  quod  mirum  videri  non  potest,  symptoma- 
tis ,  huius  naturam  reputantibus ,  quae  nostris  demum  tem- 
poribus  paullo  accuratius  examinata,  a  veteribus,  ipso- 
que  adeo  Thucydide  iXxtoaecog  nomine,  quasi  per  di- 
vinationem  significata  est. 

Generalia  quae  supersunt  et  secundaria,  minoraque 
pestis  nostrae  symptomata  illustrare  supervacaneum  iu- 
dico,  si  meliora  etiam  ac  minus  mutila  Galeni  testimo- 
nia  investigandi  comparandique  studium  adiuvarent,  ex- 
pressis  ceteroquin  verbis  pestis  sui  temporis  similitudinem 
cum  Thucydidea  affirmantis. 

Et  haec  hactenus.  Sufficit  memorabilem  luem,  quam 
saeculi  signiilcandi  causa  Antoninianam  diximus,  an- 
tiquo  pestis  generi  vindicasse,  cuius  integram  historiam 
alia  scribendi  occasione,  si  Deo  placet,  explicabo. 

Loci    Galenici    acl    pestem    Anto- 

ninianam. 


Method.  medend.  L.  V.  C.  12.  p.  360.  T.  X. 

—  —  Evoousv  §s  fidXiga  t?]V  &EQa7isiav  avTcov  (tcov 
eXxcov  tcov  kv  Taig  TQaysicag  ccQT?]oiaLg)  kv&svbs.  xard  tov 
fisyav  tovtov  Xoliiov  ,  bv  el?]  tiote  navG eG&aL,  ttqco- 
tov  elafiaXkovTa  tote,  VEaviaxog  Tig  kvvaralog  kh,i]V&r]G£V 
eXxeGLV  bXov  to  Gcofia,  xa&a7i£Q  xal  ol  ccXXol  Gy£§ov 
drtavTsg  oi  Gco&sVTsg,  ev  tovtco  §e  xal  v7isfi?]TTE  @Qaysa. 
Tfj  8'vgeQaicc  XovGafisvog  avrixa  fiev  efi?]£,s  Gcpo§QOTEQOV, 
dv?]vsy&?]  davTcp  fisrd  Trjg  prjyog  r\v  ovofia^ovGcv  kcps?>- 
xiSa.  xccl  ?]  aLG&?]Gig  i)v  Tav&QcoTtcp  Gacprjg  xard  t?)v 
TQaysiav  aQTi]Qiav  rrjv  kv  tcq  TQay7]Xco  7iX?]Giov  rrjg  Gcpa- 
yfjg  iiXxcouivov  tov  fcsQOvg.  xal  ixsvtol  xal  Siavoi£avT£g 
avTov  to  GTOfia  xaTEGX£xpdfi£&a  t?)v  cpaQvyya,  fir\  nov 
y.ai  avT7p  str\  to  'eXxog.  ovt  ovv  ovTcog  kmGxonov- 
iievoig  kcpaivero  nenov&evaL ,  y.al  ndvrcog  av  k§6xsL 
Trj  §lo§co  tcov  kG&LOfisvo?v  ts  xal  mvousvcov  ata&?]- 
Gig  egeg&ccl  tco  y.aiivovTi  Gacpr)g,  sinsQ  %Xxog  ?]V  av- 
to&l.  xal  fiEVToi  xal  §1  b^ovg  xai  TWa  §lc\  vdnvog 
k§coxafisv  amco  TTQOGEVsyxaG&aL,  ftsficaoTeQag  tvsxa  §La- 
yvcoGEuog.  ovt  ovv  tovtcov  'i§ccxvsv  amov  tl,  xal  i)  ata&ijGLg 
r)v  kv  tco  TQayJ]kcp  Gacpi]g,  i]os&i%et6  ts  xar  kxstvo  to  yco- 
Qiov  cog  kt~0Q/Liav  slg  fijjyag.  GvvsfiovXsvofisv  ovv  avTcc 
avrsysLV  xa&oGov  olog  t  karl  xal  fii)  /9?]ttslv.  e7Zqcctt£ 
§r)  tovto'  pQayv  ts  yccQ  r\v  to  kQE&i^ov,  i]fisig  ts  tqotzco 
nccvrv  GWETZQccTTOfiSV  slg  ovXi)v  dy&ijvac  to  eXxog,  e%co&ev 
fiev   kmTL&ivTsg  tl  tcov  ^QawovTcov  cpccQfidxorv ,    vtztlov 

Se  xaTaxXivaVTeg,  ura  didovreg  vyQov  cpaQfiaxov  tcov  TZQog 
$Xxi]  TOiavra  tzolovvtcov  xal  tovt  hv  toj  aTOficcTt  xaTe- 
yew  a'£,iovVTeg,  kTZiTQeTZOVTa  @Qayv  ti  TtaQaQQeiv  elg  ti)v 
TQayelav  doTi]oiccv.  xal  toivvv  ovtco  TtQaTTOVTcov  ccla&d- 
vea&aL  acccpcog  ecpaaxe  rrjg  dno  tov  cpaQixdxov  gvxpecog 
neol  to  tXxog,  tivt  xaTa  SzdSoaLV  yLyvouevi]g,  eUe  xal 
avTOV  tov  cpaQf.idxov  TzeQt  t6  tXxog  SQoaoecScog  TzaQaQQeov- 
rog  elg  Tip  aQTi]Qiccv  xccl  7ZaQi]&ovfjcevov .  ?)v  Se  ovS' 
ccvTog  6  xcc/jlvcov  aTieiQog  Ttjg  iccTQLXrjg,  dXXd  rcg  tcov  ex 
TQiftrjg  re  xal  yvfivaaiag  huTzeLQLXoog  laTQevoVTcov'  aia&d- 
vea&ai  re  oiv  eXeye  TzaQccQQeovTog  elg  Tr)v  aQTY]Qiav  tov 
cpccQfidxov  xai  TzoTe  xal  /jijya  XLVOvvTog,  dvTelye  fieVTOt 
TZoXXd  fir)  /ji]ttcov.  xal  Toivvv  avTog  7ZQO&Vfii]&eig 
kv  Pcofcij  fiev,  ev&a  TteQ  kXoif^co^ev,  dXXag  TQetg 
i](jceQag  hTzeftetve  fLeTa  tt)v  kvvaTi]V,  fieTa  TavTa 
tfev&elg  iavrov  TzXoico  xaTeTzXevae  f,iev  tzqcotov  km  ti)v 
i^dXccTTccv  Sid  tov  TZOTccftov,  TeTaoTij  cV  vgeQOV  r)ueQcc 
TzXkcov  hv  ralg  Tafiicag  yiyverai,  xal  xeyQi]Tai  toj  yd- 
Xccxtl  -Q\ccvfiagr]V  Tiva  Sxwaficv  ovTcog  eyoVTi  xal  ov  fid- 
TTjV  e'7Z?]V}]LieVCQ.   —   —   —   —    —    —   —    — 


P.  367.  01  S'  ex  tov  Xollcov  QaSicog  vytd^ea&ccl 
jjlol  Soxovac  tco  7ZQoe£,i]odv&aL  Te  xal  TZQOxexa&do&ai 
avuTtccv  to  acdfia.  xccl  yaQ  efteTog  tlclv  ccvtcov 
lyivero,  xccl  1)  yagi]Q  aTzaazv  kraQ dy & y] .  xcci  ov- 
rcog  jjd)]  xexevoiftevozg  rdlg  acoQea&ac  fieXXovaLV  k£,av&i]- 
ficcTa  fieXava  Std  TzaVTog  tov  acofiaTog  d&QOcog 
eTzecpcciveTO,  Tocg  TzXeiarotg  ftev  eXxcoSi],  Tzdai  Sk 
'%i]Qa.  xccl  i)v  evSi]Xov  lSovtl  tov  aeai]7zoTog  ev  Tocg 
TtvQeTolg  aXficcTog  elvai  tovto  Xeixfjccvov ,  olov  TecpQav  TLvd 
Trjg  cpvaeoog  co&ovar/g  £tzI  to  SeQficc ,  xa&ccTzeo  dXXcc  tzoXXcc 
tcov  TzeQLTToov.  ov  ftrjV  kSerjae  ye  TtQog  Ta  TOiavTa  tcov 
ht,av&i]iidToov  cpccQudxov  xa&igaTO  ydg  amouaTa  tqotzco 
Tcode.  tlvcov  fcev,  olg  ye  xccl  i]Xxco&i],  to  k.7Zi7ZO- 
Xi\g    aTteTiiTzvev,     oTzeQ    ovoud^ovatv    hcpeXxid a, 

xdvTSv&sv  ijSi]  to  Xoitiov  kyyvg  i]V  vysiag  xcci 
fcsTcc  fiiav  i)  Svo  i]fcsQccg  IttovXovto'  tivcov  S&, 
olg  ovy  i]Xxoj&i],  to  fisv  V^dvd^fia  TQayv  ts 
xai  ipcoQuSsg  i]Vf  cctistiltits  Ss  oiov  tc  Xififia, 
xdx  tovtov  TidvTsg  vyistg  ky iyvoVT o.  -&ccvficcgov 
ovv  ovSsv  sl  xai  xaTa  tov  Tivsvfiova  tocovtcov 
s<~av&i]fiaTOJV  ysysvi] ftsvcov  s6oj£ovto  Scd  ti}v  £i]qo- 

T?]TCC   TOJV    sXxOJV.    — ■    


De  atra  bile   C.  IV.   p.  115.   T.  V. 

Toiovtov  (alfia  fcsXav)  S'  avrotg  xcci  6  uccxQog 
ovTog  Xocfiog  6  kTzi  tov  fiaxQov  &soovg  ysvofisvog 
siQyd^sTo.  xai  tcov  ys  Suc6co&svtojv  ovx  oXiyoig  sxxomig 
Sid  Trjg  xdrco  yagpog  hyiyvsTO  tojv  xccXovfisvcov  fcsXdvojv 
kjzi  Trjg  lvvaTi]g  i]fcsQccg  Tovninav  i)  s/jS6fci]g  i}  svSs- 
xdrrjg'  cov  xai  avrcov  kcpaivoVTO  ScacpOQai  TzXsiovg,  svicov 
fisv  kyyvTaToo  Trjg  fisXccivi]g  i)xovtojv  ,  svicov  S'  ovts  Sr^tv 
sv  Talg  Siaycooi]6S6iv  kyovTcov,  ovts  06fci]V  Sv6c6Si], 
tzoXXcov  Sy  kv  Tqp  ftsra^v  tovtojv  xs&s6tj]xotcov  .  o6oig 
Ss  tcov  voaovTOJV  ij  Sca  T-rjg  xaTOJ  yccggog  sxxqi- 
6ig  oiix  sysvsTo  toiccvti]  ,  to  6cofia  Tzdv  tzs- 
qis£,i]V&  i]6s  fcsXcc6iv  k^ccv &i] ficc6 iv  Ofioiocg. 
hvioTS  Ss  xcci  oiov  XsTzig  dnsTiiTiTS,  <;i]Qacvo  fcs- 
vcov  ts  xai  ScacpoQOVfisvcov  avTcov^  xaTa  [^Qccyv 
Ss  kni  7iXsio6 iv  i]fisQccig  fcsTa  ti)v  XQi6iv.  0601 
Ss  SisyojQi]6ccv  dxQifiij  T1]V  fisXacvav ,  d~zs&a- 
vov  aTtccVTSg'  kvSsixvvrca  yaQ  i]  Toiavn]  xaT0J7ZTrJ6&ac 
to  aicccc.  —  — 


De   simplicium   niedicamentoruni  temperamentis  ac  facul- 
tatibus  L.  IX.  C.  1.  Sect.  4.   HsqI  JSafciag  yijg.  p.  191. 

T.  XII. 
\Ev  Ss  Tco  fcsydXcp  tovtgj  XoLfAcp  7iaQajiXi]6 icp 
Ti]V   ISsccv   ovtc  tco  xccTa  QovxvS iSi]V  ysvofisvcp 

nccVTsg  ol  movTsg  tovtov  tov  cpaQfidxov  §td  Taykcov  £&s- 
Qanev&i]Gai >,  boovg  §'  ov§sv  covi]osv  dns&avov  ndvTsg, 
ov§'  vri  dXXov  Tivog  cocpsX?]&?]Oav '  co  y.al  §ijXov  oti  fio- 
vovg  Tovg  dvtaTOog  syovTag  ovx  cocpsX?]OS. 


De  Praesagitione  ex  pulsibus  L.  III.  c.  4.  p.  357.  T.  IX. 

Mvqiov  toiovtoi  xaTa  tov  noXv%Qoviov  Xot- 
/iiov  cocp&r]Gav  ?)fitv,  kcp  o)v  r)v  &sdoao&ai  Toi)g  la- 
TQOvg  Idicaxaig  bfioiovg,  kviovg  §h  xal  noXv  %siQOvg  l§tto- 
tov  ovvstov  .  xal  noXXovg  yovv  tcov  l§tcoTcov,  sl  xal  fir]- 
§sv  dXXo ,  ttjv  yovv  kxnvo?)v  twv  xafivovToov  sgtv  idstv 
kmoxonovfisvovg,  xal  si  §voco§i]g  cpaivotro  tcc  %siQco  tiqoo- 

SoxcovTag. owsnvoxonovvTai  §s  §7]  nov  xal 

Ta  naQa  to  gbfia  fioQta,  xal  sl  ^Qayv  tc  Tr)g 
Xotfiqp§o  vg  kficpaivoiTO  %Qoag  avTotg,  anocpai- 
voVTai  XoiftcoTTStv  Tovg  ovToog  '4%oVTag.  Icctqo? 
§s  y  oifiat  fidXXov  1§lo6tov  cpaivso&ai  xal  TavTa.  Totg 
fisv  yaQ  kQvotnsXccTco§i]g ,  Totg  §'  bfioia  Totg  ko&tofisvotg 
sfQ7ir\ow  ?)  %oba  cpavstTai,  §tsonaQfisv?]  xaTa  nXsiova  fio- 
Qia  Ti\g  xax    aQ%ag,   oog  olfiai.     Conf.  p.  359. 


Comment.  IV.  in  Hippocratis  Aphorisinos.  Aph.  31.  p.  683. 

T.  17.  P.  2. 

HdfinoXXa    TOtavTa    §ta%coQ?]fiaTa    (ftsXava)    xaTa 
T?]V    Xotflc6§T]    VOGOV   si§OflSV   TaVT?]V   T1]V   fiaxQav, 

ov  fiaXXov  ti  Totg  bXs&Qicog  s%ovoiv  ?)  Totg  oco&?]Gousvotg 
kntcpavsvra,  ov  ftr)v  aQ%Ofievcov  ts  xal  av^avofisvcov  tcov 
voorjficcTcov  iojQaTO.  GWTrj^etg  yaQ  i]Oav  al  tots  xsvov- 
fisvcci  '^av&ai  ts  xccl  nvQQal  to  %Qolfia.  Ta  §'  votsqov 
sntcpatvofisva  ftsXavcc,  xaddnsQ  atficcTog  tqv£,,  ?]TOi  ys 
vnsQonT?]&sVTog    ccvtov    t?)v    ysvsoiv    so%sv    i)   o?]ns§6va 

tlvcc  ccXXoxotov ,  ccvaXoyov  TaXg  Iv  xfj  yaOTQt  yevofievccig 
cmztyiaig,  oTav  eig  fjio%\ri]qovg  %vpovg  ?)  Siacpdooa  Te- 
XevTi]Oy. 


Comment.   III.    in    Hippocratis    Libr.   III.    Epidemiornm. 
Aph.  57.   p.  709.   T.  17.   P.  1. 

Kal  6  xatf  i]uag  yevofievog  ovTog  6  ficcxqoTaTog 
XoLfiog  ix  tcov  Sicc  Trjg  xotXiag  xevovftevwv  0%eS6v  ccnav- 
Tag  avelXev .  rjv  Se  ovVT?]^ig  ta  xevovfteva  •  xccl  tovt  eoL- 
xev  cc%c6qlotov  elvat  ovftnTcofia  tov  xaXovftevov  XotficoSovg 
iSicog  TtvQeTov,  xccTaXccftficcvovTog  Tovg  av&Qionovg  xal  %co- 
Qig  Xotfiov. 


Comment.  I.  in  Hippocratis  Libr.  VI.  Epidemior.  Aph.  29. 
p.  885.  T.  17.  V.  1. 

—  —  IlQOGTextevTog  Se  xaTa  qT]Olv  tcq  nectcpiycoSeg  tov 
Seivoi,  6  XoifAwSrjg  fiovog  hOTi  Si]Xovftevog,  oi)  to  nqog 
ccXXovg  Stacpeoov  hOTi  to  o?]neSovtoSeg  elvat  to  xtsq- 
ftov,  olovneq  xai  tgj  vvv  ywofikvm  noXvyQOVttoTaTco 
XotficZ.  Sia  tovto  ovv  ovSe  xreQftoi  xai  Siaxaetg  ivecpcci- 
vovto  TO~ig  anTOftevotg  oi  XoLftcoTioVTeg ,  xctiTOt  tcc  y  'iv- 
Sov  ioyvQcog  SiaxaLOftevot,  xcc&aneq  xai  6  0ovxvSiS?]g 
ecp?]'  «xcci  tov  ftev  e£,cod'ev  dnTOftevco  ocdfia  ovt  dyccv  &SQ- 
fiov  ?]V  ovTe  yXwqov  (rjv),  dX)l  vneqv&Qov,  neXiSvov,  cpXvx- 
Taivaig  OfiLXoaig  xal  eXxeoLV  £<;i]V&i]x6g '  tcx  Se  ivTog  ov- 
Tcog  IxaieTO  coOTe  fii]Te  tcov  ndvv  XenTwv  iftaxiwv  xai  oiv- 
Soviwv  Tag  kntfioXag  fiiqi  aXXo  tl  ?}  yvfivoi  aveyeotrai. » 

